Jejudo utawi ingkang dipunsebat Pulo Jeju inggih punika pulo vulkanik, 130 km kidul saking garis pasisir Koréa. Jejudo inggih punika pulo paling ageng lan provinsi ingkang paling alit ing Koréa. Wiyaripun lumahing pulo inggih punika 1.846 km2. Paningalan ingkang utami ing Jeju inggih punika Hallasan, gunung ingkang paling ngingggil ing Koréa Kidul lan gunung berapi aktif, ingkang nginggilipun 1.950 m dpl. 360 gunung geni satelit laladan gunung berapi utami.

Paningalan ing Jejudo 
Jejudo ingkang dumunung ing pungkasan Ujung Koréa lan boten tebih saking nagara Jepang. Jejudo gadhah paningalan ingkang éndah saking tebing-tebing nginggil, sagara, padang kembang, lan padang wana ingkang wiyar. Jejudo eksotis amargi iklim saking daratan Asia lan 4 mangsa ingkang saged damel sekar-sekar ingkang asri sami kaliyan laladan subtropis. Tuladha sekar ingkang warni-warni, ingkang utami jeruk seogwipo ingkang wentukipun alit, nanging manis.

Gladri

Wisata ing Jejudo 
Ing Jejudo wonten papan-papan wisata ingkang saé inggih punika:
 Gunung Hallasan, ingkang dumunung ing tengah-tengah saking Jejudo punika gadhah kaendahan ingkang saé. Kaendahan gunung punika saged dipuntingali ing wekdal mangsa atis, sawekdal wonten salju ingkang mandhap.
 Pasisir Jungmun, panggènipun boten tebih saking Jeju Jungmun Resort. Pasisir ingkang gadhah wédhi ingkang warni-warni tuladha, cemeng, pethak lan abrit. Pasisir punika sepen, nanging pasisir punika dados lokasi syuting filem ingkang saé.
 Musiyum Haenyeo, dipundamel amargi gadhah sajarah tiyang-tiyang wadon ingkang dados panyelem. Tiyang-tiyang wadon punika badhé mundhut mutiara lan kerang ing laut. Haenyeo piyambak ing basa Koréa ateges Penyelem Wadon.

Cathetan suku 

Pulo ing Koréa
Wisata ing Koréa
New Seven Wonders of Nature